

REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

Općinsko vijeće Općine Vidovec

KLASA: 021-05/16-01/04

URBROJ:2186/10-01/1-16-04

Vidovec, 31. ožujka 2016.

**ODLUKE I ZAKLJUČCI**

**DONIJETI NA 22. SJEDNICI OPĆINSKOG VIJEĆA**

**OPĆINE VIDOVEC**

**ODRŽANE DANA 31.03.2016. GODINE**

IZVJEŠĆE : o prestanku mandata članu općinskog vijeća Općine Vidovec i početku obnašanja dužnosti člana Općinskog vijeća Općine Vidovec

Mandatna komisija u sastavu ; Martina Bistrović predsjednica i Ivan Benček član, na sjednici održanoj dana 31.03.2016. godine utvrdila je da je članu Općinskog vijeća Općine Vidovec Ivanu Kliček ***prestao mandat*** smrću, s danom 28.01.2016. godine.

Zbog prestanka mandata članu Vijeća Ivanu Kliček, a sukladno članku 80. i 81. Zakona o lokalnim izborima („Narodne novine“ broj:144/12.) Općinska organizacija Hrvatske demokratske zajednice Općine Vidovec-HDZ, Općinska organizacija Hrvatske socijalno-liberalne stranke Općine Vidovec-HSLS i Općinska organizacija Hrvatske stranke umirovljenika Općine Vidovec–HSU donose odluku da člana Vijeća IVANA KLIČEK ***zamjenjuje***  SANDRA KOLARIĆ sa zajedničke liste kojom su nastupili na lokalnim izborima 2013. godine.

Mandatna komisija utvrđuje da je određivanje novog člana Općinskog vijeća Općine Vidovec i aktiviranje mandata provedeno sukladno Zakonu, te predlaže da se novom članu Vijeća SANDRI KOLARIĆ s danom 31.03.2016. godine verificira mandat.

Verifikacijom mandata i nakon položene svečane prisege, član Vijeća SANDRA KOLARIĆ počinje ostvarivati sva prava i dužnosti utvrđene Zakonom, Statutom Općine Vidovec i Poslovnikom o radu Općinskog vijeća Općine Vidovec.

Izvješće Mandatne komisije objavit će se u „Službenom vjesniku Varaždinske županije“.

ZAKLJUČAK : o prihvaćanju Izvještaja o radu općinskog načelnika za razdoblje od 01. srpnja do 31. prosinca 2015. godine.

Općinsko vijeće Općine Vidovec prihvaća Izvještaja o radu općinskog načelnika za razdoblje od 01. srpnja do 31. prosinca 2015. godine. Zaključak stupa na snagu danom donošenja.

ZAKLJUČAK : o prihvaćanju financijskog izvještaja manifestacije „Zeljarijada 2015.“

Općinsko vijeće Općine Vidovec prihvaća financijski izvještaj manifestacije „Zeljarijada 2015“ koja se održavala u razdoblju od 18. do 20. rujna 2015. godine.

ZAKLJUČAK : o prihvaćanju prijedloga Odluke o izmjeni Odluke o određivanju potpisnika financijske dokumentacije Općine Vidovec

Općinsko vijeće Općine Vidovec jednoglasno prihvaća prijedlog Odluke o izmjeni Odluke o određivanju potpisnika financijske dokumentacije Općine Vidovec za račun Proračuna HR 63 2360000 1848400002 koji se vodi kod Zagrebačke banke d.d. Zagreb, Poslovnica Varaždin.

Ovaj Zaključak stupa na snagu danom donošenja.

ZAKLJUČAK : o donošenju Statuta Dječjeg općinskog vijeća Općine Vidovec

Nakon razmatranja prijedloga Statuta Dječjeg općinskog vijeća Općine Vidovec, a na prijedlog Dječjeg općinskog vijeća Općine Vidovec, Općinsko vijeće Općine Vidovec donosi Statut Dječjeg općinskog vijeća Općine Vidovec. Statut Dječjeg općinskog vijeća stupa na snagu danom donošenja i objavit će se na službenim internetskim stranicama Općine Vidovec i OŠ Vidovec i OŠ Tužno. Ovaj Zaključak stupa na snagu danom donošenja.

ZAKLJUČAK : o donošenju Pravilnika o zaštiti i obradi arhivskog i registraturnog gradiva Općine Vidovec i Posebnog popisa arhivskoga i registraturnog gradiva sa rokovima čuvanja

Općinsko vijeće Općine Vidovec, a po prethodno izdanom Rješenju Državnog arhiva u Varaždinu KLASA: UP/I-612-06/16-03/7 URBROJ: 2186-75-03-16-2 od 11.03.2016. godine, donosi Pravilnik o zaštiti i obradi arhivskog i registraturnog gradiva Općine Vidovec i Posebni popis arhivskoga i registraturnog gradiva sa rokovima čuvanja.

Pravilnik i Posebni popis iz članka 1. ovog Zaključka dostavljaju se na nadzor u Ured državne uprave Varaždinske županije i na objavu u „Službeni vjesnik Varaždinske županije“.

ZAKLJUČAK : o prihvaćanju prijedloga Odluke o donošenju Izmjena i dopuna Prostornog plana uređenja Općine Vidovec

Općinsko vijeće Općine Vidovec prihvaća prijedlog Odluke o donošenju Izmjena i dopuna Prostornog plana uređenja Općine Vidovec. Ovaj Zaključak stupa na snagu danom donošenja.

ZAKLJUČAK : o donošenju Odluke o izradi Urbanističkog plana uređenja (UPU)

Poslovno-stambene zone Vidovec

Općinsko vijeće Općine Vidovec razmatralo je prijedlog Odluke o izradi Urbanističkog plana uređenja (UPU) Poslovno-stambene zone Vidovec, te je suglasno, a na prijedlog načelnika Općine Vidovec Brune Hranić da se u Članak 2. navedene Odluke uvrsti stavak 3. sa sljedećim tekstualnim sadržajem pa će članak 2. u cijelosti glasiti ;

(1) Temeljem članka 79. Zakona o prostornom uređenju (NN br. 153/14) - u nastavku teksta: *Zakon*, i članka 227. Odredbi za provođenje PPUO Vidovec, Općina Vidovec pokreće izradu Urbanističkog plana uređenja Poslovno-stambene zone Vidovec (u nastavku teksta: *UPU*).

(2) UPU će se izraditi u skladu sa Zakonom i Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova – (NN br. [106/98](http://www.nn.hr/clanci/sluzbeno/1998/1463.htm), [39/04](http://www.nn.hr/clanci/sluzbeno/2004/0961.htm), [45/04](http://www.nn.hr/clanci/sluzbeno/2004/1087.htm), [163/04](http://www.nn.hr/clanci/sluzbeno/2004/2863.htm).-ispravak).

**(3**) U skladu s člankom 86. Zakona o prostornom uređenju, prije donošenja Odluke o izradi na Općinskom vijeću, pribavljeno je mišljenje sukladno posebnim zakonima kojima se uređuje zaštita okoliša i prirode. U skladu s očitovanjem Upravnog odjela za poljoprivredu i zaštitu okoliša Varaždinske županije ( KLASA:350-02/16-01/3 URBROJ:2186/1-05/2-16-2 od 15.03.2016. godine) nije potrebno provesti postupak strateške procjene.

Odluka iz članka 1. ovog Zaključka dostavlja se na nadzor u Ured državne uprave Varaždinske županije i na objavu u „Službeni vjesnik Varaždinske županije“.

ZAKLJUČAK : o donošenju Odluke o raspisivanju javnog natječaja za prodaju nekretnine kčbr. 116/1 k.o. Zamlača

Općinsko vijeće Općine Vidovec donosi Odluku o raspisivanju javnog natječaja za prodaju nekretnine u vlasništvu Općine Vidovec, zemljište u naravi put, označeno kao kčbr.116/1, k.o. Zamlača, ZK uložak 2135.

ZAKLJUČAK : o prihvaćanju prijedloga Odluke o kupnji zemljišta za potrebe proširenja mjesnog groblja u Vidovcu

Općinsko vijeće Općine Vidovec jednoglasno prihvaća prijedlog Odluke o kupnji zemljišta za potrebe proširenja mjesnog groblja u Vidovcu koje je u vlasništvu Barbare Kolačko iz Šijanca, Kralja Bele IV-3, OIB:66133290355, po cijeni od 19.003,93 EUR plativo u kunama prema srednjem tečaju HNB na dan isplate. Ovaj Zaključak stupa na snagu danom donošenja.

ZAKLJUČAK : o donošenju Odluke o sklapanju Ugovora o zakupu zemljišta kčbr. 778/4 k.o. Vidovec

Općinsko vijeće Općine Vidovec donosi Odluku o sklapanju Ugovora o zakupu poljoprivrednog zemljišta označeno kao kčbr. 778/4 k.o. Vidovec koje se nalazi u posjedu Stjepana Kovačić iz Krkanca, Kneza Branimira 33.

ZAKLJUČAK : o prihvaćanju prijedloga Odluke o poništenju postupka davanja koncesije za obavljanje komunalne djelatnosti dimnjačarskih poslova na području Općine Vidovec

Općinsko vijeće Općine Vidovec jednoglasno prihvaća prijedlog Odluke o poništenju postupka davanja koncesije za obavljanje komunalne djelatnosti dimnjačarskih poslova na području Općine Vidovec. Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Odluke o izmjeni Odluke o osnivanju povjerenstva za razvoj ruralnog turizma Općine Vidovec

Općinsko vijeće Općine Vidovec jednoglasno prihvaća prijedlog Odluke o izmjeni Odluke o osnivanju Povjerenstva za razvoj ruralnog turizma Općine Vidovec.

ODLUKA : o davanju suglasnosti na Izmjene i dopune Statuta Dječjeg vrtića „Škrinjica“

Daje se suglasnost na Izmjene i dopune Statuta Dječjeg vrtića „Škrinjica“ u tekstu u kojem je Upravno vijeće Dječjeg vrtića „Škrinjica“ utvrdilo na sjednici održanoj 19. Veljače 2016. godine. Ova Odluka objavit će se u „Službenom vjesniku Varaždinske županije“.

Općinsko vijeće Općine Vidovec

Predsjednik

Zdravko Pizek